### MANDÁTNA ZMLUVA - návrh

uzatvorená podľa § 566 a nasl. zákona č. 513/1991 Zb. Obchodný zákonník

na výkon činnosti – stavebný dozor

––––––––––––––––––––––––––––––––––––––––––––––––––––––––––––––––––

**I**. **ZMLUVNÉ STRANY:**

* 1. **Mandant :** **Mesto Prievidza**

Podateľňa: Mestský úrad

Námestie slobody 14

971 01 Prievidza

Štatutárny orgán : JUDr. Katarína Macháčková, primátorka mesta

Zástupca splnomocnený na rokovanie vo veciach technických :

Ing. Štefan Bača, vedúci odboru územného plánovania,stavebného poriadku, výstavby a životného prostredia MsÚ

IČO : 00 318 442

DIČ : 2021162814

Bankové spojenie : VÚB a.s., pobočka Prievidza

číslo účtu : 16626-382/0200

IBAN : SK24 0200 0000 0000 1662 6382

CSOB a.s., pobočka Prievidza

číslo účtu: 4005703897/7500

IBAN: SK27 7500 0000 0040 0570 3897

* 1. **Mandatár:**

Zastúpený :

Zástupca splnomocnený na rokovanie vo veciach :

a) zmluvných :

b) technických :

Bankové spojenie :

číslo účtu :

IBAN :

IČO :

DIČ :

Zapísaný :

**II. FORMA VEREJNÉHO OBSTARÁVANIA**

1. Zmluva sa uzatvára na základe výsledku verejného obstarávania podľa § 117 postupom zadávania zákazky s nízkou hodnotou v zmysle zákona č. 343/2015 Z. z. o verejnom obstarávaní v znení neskorších predpisov a v zmysle príkazného listu primátorky mesta č. 2/2018 na uplatňovanie postupov verejného obstarávania.

**III. PREDMET ZMLUVY:**

1. Mandatár sa zaväzuje, že zabezpečí pre mandanta v jeho mene a na jeho účet výkon stavebného dozoru na stavbu **„Rekonštrukcia miestnych komunikácií a chodníkov v Prievidzi“** v rozsahu ulíc uvedených v Prílohe č. 2, ktorá tvorí neoddeliteľnú súčasť mandátnej zmluvy a mandant sa zaväzuje zaplatiť mandatárovi dojednanú odplatu za jeho výkon.
2. Stavebný dozor bude vykonávaný počas realizácie celého diela. Pri zabezpečovaní prác bude mandatár dbať na dodržiavanie realizácie podľa dokumentácie vypracovanej spoločnosťou DAV-PROJEKT, Vladislav Chlpek, Moyzesova 1054/1, 972 01 Bojnice a v súlade s vydanými ohláseniami na uvedený predmet rekonštrukčných prác.
3. Stavebným dozorom podľa bodu 3.1. tohto článku je obstaranie nasledovných záležitostí:

* Odovzdanie staveniska zhotoviteľovi a zabezpečenie zápisu o tom aj v stavebnom denníku zhotoviteľa,
* Starostlivosť o doplňovanie dokumentácie, podľa ktorej sa stavba realizuje a evidencia dokumentácie dokončených častí diela,
* Odsúhlasenie prípadných dodatkov, resp. zmien projektu, ktoré nezvyšujú náklady diela, nepredlžujú lehotu realizácie a nezhoršujú parametre stavby, ostatné dodatky a zmeny projektu predkladať s vlastným vyjadrením objednávateľovi,
* Bezodkladné písomné informovanie objednávateľa o všetkých závažných okolnostiach,
* Kontrola vecnej a časovej správnosti a úplnosti oceňovania podkladov, ich súlad s podmienkami zmlúv, súťažných podkladov, projektovou dokumentáciou, položkovým rozpočtom zhotoviteľa stavby, harmonogramom prác, príslušnými všeobecnými záväznými predpismi STN a EN a ich predkladanie na likvidáciu objednávateľovi (potvrdenie mesačne vykonaných prác v zisťovacom protokole),
* Kontrola tých častí dodávok, ktoré budú v ďalšom postupe prác zakryté alebo sa stanú neprístupnými. V prípade, že ju nevykoná, je povinný uhradiť náklady na dodatočné odkrytia, pokiaľ také odkrytie požaduje. Ak sa však pri dodatočnom odkrytí zistí, že vykonané práce boli vadné, nesie náklady dodatočného odkrytia zhotoviteľ diela,
* Spolupráca so spolupracovníkmi projektanta vykonávajúcimi autorský dozor pri zabezpečovaní súladu realizovaných prác s projektom,
* Spolupráca s projektantom a zhotoviteľom pri navrhovaní opatrení na odstránenie prípadných závad projektu,
* Sledovanie a kontrola predpísaných a dohodnutých skúšok materiálov, konštrukcií a samotných prác, kontrola ich výsledkov a vyžadovanie predkladania dokladov, ktoré preukazujú ich kvalitu (atesty, certifikáty, protokoly a pod.),
* Kontrola a sledovanie vecného obsahu a vedenia denníka v súlade s podmienkami uzavretej zmluvy a platných noriem. Vykonávanie zápisov do stavebného denníka,
* Kontrola postupu prác podľa časového plánu stavby a zmluvy, upozornenie zhotoviteľa diela a informovanie mandanta na nedodržanie termínov,
* Kontrola ponukových rozpočtov zhotoviteľa k naviac prácam a poskytnutie písomného stanoviska mandantovi k prípadným naviac prácam zvyšujúcim cenu diela,
* Organizovanie a riadenie kontrolných dní stavby minimálne v dvojtýždňových intervaloch a podľa potreby, spracovanie zápisov z kontrolných dní a zabezpečenie ich distribúcie prítomným účastníkom,
* Uskutočňuje a vedie podrobnú fotodokumentáciu z priebehu realizácie stavby, táto bude súčasťou dokladovej časti pri odovzdaní diela a fakturácii služieb stavebného dozora a po ukončení diela odovzdať mandantovi túto dokumentáciu na CD nosiči,
* Okamžitá spolupráca so zhotoviteľom diela pri realizácii opatrení na odvrátenie alebo na obmedzenie škôd pri ohrození stavby živelnými udalosťami,
* Kontrola dokladov, ktoré zhotoviteľ diela predloží k fakturácii stavebných prác a dodávok a k odovzdaniu a prevzatiu diela- stavby alebo jej časti pri preberacom konaní,
* Kontrola odstránenia nedorobkov zistených pri preberacom konaní a kontrola dohodnutých termínov,
* Kontrola vypratania staveniska,
* Ostatné činnosti podľa mandátnej zmluvy.
* V spolupráci s autorom projektu stavebného diela riešiť technické otázky (napr. nevyhnutné zmeny), pričom v plnej miere zastupuje mandanta tak, aby celkové náklady stavby neprekročili schválený rozpočet, nepredlžovala sa lehota výstavby a nezhoršovali sa parametre stavby,
* Predkladanie odborného stanoviska mandantovi k dodatkom a zmenám projektu, ktoré nezvyšujú náklady stavby, nepredlžujú lehotu výstavby a nezhoršujú parametre stavby,
* Posúdenie oprávnenosti a účelnosti prípadných naviac prác požadovaných v priebehu realizácie diela zhotoviteľom a predloženie odborného stanoviska k týmto prácam naviac mandantovi,
* Spoluprácu s koordinátorom bezpečnosti stavby, ktorého činnosť je zabezpečovaná objednávateľom stavebného diela,
* Kontrola vecnej a cenovej správnosti a úplnosti oceňovaných podkladov a faktúr zhotoviteľa diela, ich súlad s podmienkami zmluvy o dielo a po ich odsúhlasení predkladanie mandantovi,
* Kontrola čerpania nákladov stavby,

**IV. TERMÍNY PLNENIA:**

1. **Začatie výkonu:** odo dňa odovzdania staveniska zhotoviteľovi diela

**Ukončenie výkonu:** dňom ukončenia realizácie stavebných prác v príslušnom kalendárnom roku. Práce budú vykonávané v etapách počas rokov 2018 – 2019.

Etapy budú stanovené v závislosti od schválených finančných prostriedkov v rozpočte mesta Prievidza na príslušný kalendárny rok pred začatím vykonávania prác v príslušnom roku.

Mandatár bude v príslušnom roku vyzvaný na zahájenie stanoveného rozsahu prác.

1. Mandatár sa zaväzuje, že uzavrie dodatok k tejto zmluve o predĺžení výkonu stavebného dozora v prípade zistenia nepredvídateľných okolností, alebo naviac výkonov požadovaných zo strany mandanta.

**V. ODPLATA:**

1. Odplata za výkon stavebného dozora je v rozsahu Čl. III. dohodnutá vo výške:

Cena €

Nie je platca DPH

Slovom: eur

Kalkulácia ceny tvorí neoddeliteľnú súčasť tejto zmluvy - príloha č.1.

5.2 V cene sú obsiahnuté všetky náklady mandatára spojené s výkonom predmetu zmluvy,

vrátane poplatkov a kolkov za výkon štátnej správy a správcov verejných sietí.

* 1. Odplatu za výkon činnosti stavebného dozora je možné zmeniť po predchádzajúcom prerokovaní a odsúhlasení obidvoch mandantov, a to formou písomného dodatku k tejto zmluve, podpísaného oprávnenými zástupcami všetkých zmluvných strán.

**VI. PLATOBNÉ PODMIENKY:**

* 1. Odplatu za výkon činnosti stavebného dozora zaplatí mandant na základe faktúr vystavených mandatárom po ukončených stavebných objektov v rozsahu podľa cenovej kalkulácie - príloha č. 2.
  2. Faktúry budú obsahovať tieto údaje:

- obchodné meno mandanta a mandatára, adresu sídla

- číslo zmluvy

- číslo faktúry

- deň odoslania a splatnosti faktúry

- označenie peňažného ústavu a číslo účtu mandatára

- označenie služby

- celkovú fakturovanú sumu

- pečiatka a podpis oprávnenej osoby mandatára

- kalkuláciu odplaty činnosti stavebného dozora

- podpis mandanta.

* 1. V prípade, že faktúra nebude obsahovať náležitosti uvedené v tejto zmluve, mandanti sú oprávnení vrátiť ju mandatárovi na doplnenie.
  2. Lehota splatnosti faktúry je 30 dní od jej doručenia mandantovi 1 a mandantovi 2 do podateľne. V prípade, že bola faktúra vrátená na doplnenie resp. opravu, plynie nová lehota splatnosti.
  3. Zmluvné strany týmto uzatvárajú dohodu o zákaze postúpenia pohľadávok vzniknutých zo zmluvného vzťahu založeného touto zmluvou.

**VII. PRÁVA A POVINNOSTI ZMLUVNÝCH STRÁN:**

1. Mandatár je povinný postupovať pri výkone činností uvedených v čl. III s odbornou starostlivosťou a podľa pokynov mandanta, v súlade s ich záujmami, ktoré mandatár pozná alebo musí poznať, ako aj s vyjadreniami a stanoviskami orgánov štátnej správy, verejnej správy a iných organizácií. Mandatár je povinný plniť predmet zmluvy riadne a včas.
2. Mandatár je povinný vykonávať stavebný dozor v rozsahu podľa Čl. III. tejto zmluvy osobne všetkými vhodnými prostriedkami, prostredníctvom osobných stretnutí, poštou, ale i prostredníctvom telefónu alebo elektronických komunikačných nástrojov.
3. Mandatár je povinný oznámiť mandantovi všetky okolnosti, ktoré zistil pri výkone činnosti a ktoré môžu mať vplyv na zmenu pokynov mandantov.
4. Mandatár môže splniť svoj záväzok vyplývajúci zo zmluvy prostredníctvom tretích osôb a v tomto prípade mandatár zodpovedá, akoby záväzok plnil sám.
5. Mandatár zodpovedá za škodu na veciach prevzatých od mandantov pri výkone stavebného dozora a na veciach prevzatých pri vykonávaní inžinierskej činnosti od tretích osôb, ibaže túto škodu nemohol odvrátiť ani pri vynaložení odbornej starostlivosti.
6. Mandant je povinný poskytnúť súčinnosť mandatárovi pri výkone jeho činností, je povinný poskytovať mu včas potrebné vstupné podklady, veci a informácie súvisiace s predmetom tejto zmluvy, inak mandatár nezodpovedá za riadne a včasné plnenie zmluvy.

**VIII. ZMLUVNÉ POKUTY:**

1. V prípade omeškania mandatára so splnením záväzku v dohodnutom termíne, zaplatí mandatár mandantovi zmluvnú pokutu vo výške 20,- eur za deň z odplaty mandatára za každý deň omeškania. Mandant je oprávnený jednostranne započítať svoj nárok na zaplatenie zmluvnej pokuty voči nároku mandatára na zaplatenie odplaty podľa tejto zmluvy. V prípade, ak nedôjde k jednostrannému započítaniu podľa predchádzajúcej vety, mandatár sa zaväzuje, že takúto zmluvnú pokutu uhradí do 14 dní odo dňa, kedy ho mandant vyzval na jej zaplatenie.
2. V prípade omeškania mandanta s úhradou faktúry v dohodnutom termíne, zaplatí mandant mandatárovi úroky z omeškania vo výške 0,05 % z dlžnej sumy za každý deň omeškania. Mandant sa zaväzuje, že takúto zmluvnú pokutu zaplatí do 14 dní odo dňa, kedy ho mandatár vyzval na jej zaplatenie.

**IX. Zodpovednosť za škody:**

1. Zodpovednosť mandatára za škodu spôsobenú mandantom porušením povinnosti podľa tejto zmluvy alebo zákona sa spravuje ustanovením § 373 a nasl. Obchodného zákonníka. Pre účely tohto ustanovenia zmluvy sa škodou rozumie škoda v zmysle § 379 a § 380 Obchodného zákonníka, ako aj akékoľvek pokuty a iné majetkové sankcie uložené mandantovi orgánmi verejnej moci z dôvodu porušenia povinnosti mandatára alebo vadného zabezpečenia výkonu stavebného dozora a akékoľvek nároky tretích osôb uplatnené voči mandantovi z dôvodu porušenia povinnosti mandatára alebo vadného zabezpečenia činnosti stavebného dozora.
2. Mandatár zodpovedá mandantom za škodu, ktorá im vznikne pri vykonávaní činnosti stavebného dozora podľa tejto zmluvy v súlade s ustanoveniami § 373 a nasl. Obchodného zákonníka.

**X. ZRUŠENIE ZMLUVY:**

* 1. Zmluvné strany sa dohodli, že zmluva možno zrušiť:
     1. dohodou zmluvných strán
     2. výpoveďou mandantov alebo mandatára
  2. Pre zrušenie zmluvy platia všeobecné ustanovenia § 574 a § 575 Obchodného zákonníka.
  3. Zrušením zmluvy nie sú dotknuté nároky na zaplatenie zmluvnej pokuty a nároky na náhradu škody.

**XI. ZÁVEREČNÉ USTANOVENIE:**

1. Pokiaľ nie je ustanovené inak, riadi sa táto zmluva podľa príslušných ustanovení Obchodného zákonníka.
2. Zmeny tejto mandátnej zmluvy budú vypracované písomne, formou dodatku dohodnutého a odsúhlaseného všetkými zmluvnými stranami.
3. Práva a povinnosti zo vzťahov vzniknutých uzatvorením tejto zmluvy prechádzajú i na právnych nástupcov. Nie je možné ich prevádzať bez súhlasu obidvoch zmluvných strán na iné subjekty.
4. Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
5. Táto zmluva nadobúda platnosť dňom podpisu oboma zmluvnými stranami a účinnosť dňom nasledujúcim po jej zverejnení.
6. Zmluva je vypracovaná v štyroch rovnopisoch s platnosťou originálu, z ktorých každá zmluvná strana dostane dva.

V Prievidzi dňa 2018 V   dňa 2018

Za mandanta : Za mandatára:

.................................................................. ..........................................................

**JUDr. Katarína M a c h á č k o v á**

primátorka mesta